b'\n_START_ARTICLE_\nVojerizmas\n_START_PARAGRAPH_\nVojerizmas (pranc. voyeurisme) \xe2\x80\x93 lytinis nukrypimas, kurio metu asmuo seksualiai pasitenkina steb\xc4\x97damas kit\xc5\xb3 lytinius organus arba sueit\xc4\xaf. Tai yra vienintel\xc4\x97 tokio \xc5\xbemogaus lytinio pasitenkinimo forma. Polinkis, noras steb\xc4\x97ti kit\xc5\xb3 \xc5\xbemoni\xc5\xb3 lytinius organus ar seks\xc4\x85 stebimas pas daugel\xc4\xaf \xc5\xbemoni\xc5\xb3, pradedant netgi ikimokykliniu am\xc5\xbeiumi (tiesa, tarp nedaugelio vaik\xc5\xb3)._NEWLINE_Vojerizmo forma taip pat gali b\xc5\xabti striptizas, erotinis \xc5\xa1ou ar erotin\xc4\x97s nuotraukos. Vojerizmo element\xc5\xb3 esama gro\xc5\xbeio konkursuose, kalendoriuose ir \xc5\xbeurnaluose. Suklest\xc4\x97jus pornografijos verslui, pastaroji taip pat tenkina ir vojerist\xc5\xb3 poreikius (sukeldama ne tik erekcij\xc4\x85, bet ir ejakuliacij\xc4\x85). Kartais vojeristas visaip stengiasi steb\xc4\x97ti savo \xe2\x80\x9eaukas\xe2\x80\x9c pro nam\xc5\xb3 ar ligonin\xc4\x97s langus, moter\xc5\xb3 bendrabu\xc4\x8diuose ar papl\xc5\xabdimiuose, tualetuose._NEWLINE_Atkreiptinas d\xc4\x97mesys, kad i\xc5\xa1 esm\xc4\x97s beveik kiekvienam suaugusiam \xc5\xbemogui yra b\xc5\xabdingi vojerizmo elementai, ta\xc4\x8diau jis n\xc4\x97ra nukrypimas tol, kol netampa pagrindine, siekiama lytinio pasitenkinimo forma, u\xc5\xbego\xc5\xbeian\xc4\x8dia \xc4\xafprast\xc4\x85 seks\xc4\x85. Vojerizmas da\xc5\xbenesnis tarp asmen\xc5\xb3, neturin\xc4\x8di\xc5\xb3 pastovaus lytinio partnerio. Kartais i\xc5\xa1skiriamas oportunistinis vojerizmas \xe2\x80\x93 t. y. kai \xc5\xbemogus ima atid\xc5\xbeiai slap\xc4\x8dia steb\xc4\x97ti kit\xc5\xb3 asmen\xc5\xb3 lytinius organus ar lytinius santykius tiesiog pasitaikius progai, bet ne s\xc4\x85moningai ie\xc5\xa1kant tos progos.'